તસ્કરોએ રાજકોટના જસદણ નજીક અાવેલા અાટકોટ ગામને ટાર્ગેટ બનાવી એક સ્વા‌િમનારાયણ મંદિર, હાઈસ્કૂલ અને મેડિકલ સ્ટોરમાં હાથફેરો કરતાં અા ઘટનાએ ભારે રોષ જન્માવ્યો છે. અા અંગેની વિગત એવી છે કે જસદણ નજીક અાવેલા અાટકોટ ગામના સ્વા‌િમનારાયણ મંદિરમાં તસ્કરોએ ઘૂસી ભગવાનનાં સિંહાસન, અાભૂષણો અને સોનાના છત્રની ચોરી કરી હતી તેમજ મંદિરમાં તોડફોડ પણ કરી હતી. અા ઉપરાંત વિદ્યાવિહાર હાઈસ્કૂલમાં પણ તસ્કરોએ ઘૂસી લેપટોપ સહિતના માલસામાનની ચોરી કરી હતી. અા ઉપરાંત એક મોબાઈલની દુકાન અને મેડિકલ સ્ટોરનાં પણ તાળાં તોડી દસ મોબાઈલ ફોન, રોકડ રકમ અને કીમતી દવાઓની ચોરી કરી હતી. અામ, એક રાતમાં ચાર જગ્યાએ ચોરી થતાં ગ્રામજનોમાં ભારે રોષની લાગણી પ્રસરી છે.